Nosvoy O‘zbekistonning Cho‘ng‘ara anklavidan Qirg‘iziston hududida sotish maqsadida o‘tkazish punktlarini chetlab o‘tib, noqonuniy olib kirilgan. Foto: Bojxona Qirg‘izistonning «Aydarken» otryadi chegarachilari bojxonachilar bilan hamkorlikda chegaradan noqonuniy ravishda tovar olib o‘tish holatini aniqladi. Qayd qilinishicha, E.U. boshqaruvidagi «KamAZ» yuk avtomobilida 7 tonna nosvoy bo‘lgan. Chegarachilarning ma’lum qilishicha, nosvoy O‘zbekistonning Cho‘ng‘ara anklavidan Qirg‘iziston hududida sotish maqsadida o‘tkazish punktlarini chetlab o‘tib, noqonuniy olib kirilgan. Holat yuzasidan tegishli hujjatlar rasmiylashtirilib, haydovchi va yuk qo‘shimcha tergov o‘tkazish uchun bojxonachilarga topshirilgan.